**Témanapterv**

|  |  |
| --- | --- |
| **Témanap címe** | 10\_CSILLAG\_3. évfolyam |
| **Évfolyam** | 3. |
| **Szerző(k)** | Bartha Jánosné – Csontos Zoltánné |

|  |  |  |  |  |  |  |
| --- | --- | --- | --- | --- | --- | --- |
| **Az témanap céljai:** Ráhangolódás a várakozás időszakára. Hangulati előkészítés az igeszakasz értelmezésével, játékos feladatmegoldással, énekléssel.  Az irodalmi szöveg feldolgozásának kapcsán megismerkedés az irodalmi körök technika gyakorlati jelentőségével. A befogadói szerep gyakorlása.  A történet üzenetének értelmezése, hatása a tanulói személyiség alakulására.Az irodalmi szövegek dekódolásának technikái; aktív, interaktív és reflektív tanulási technikák, a metakognitív folyamatok alakítása; affektív és morális viszonyulások fejlesztése.  A vizualitás fejlesztő hatása, a játék szerepe a gyermek személyiségfejlődésében. | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 5 p | **I. szakasz: hangulati előkészítés**  **1.** csoportalakítás  **Célja:** témanapon az együtt dolgozó tanulók véletlenszerű csoportba rendezése | - a gyerekek különböző színű csillagokat húznak  - az azonos csillagot húzó gyerekek lesznek egy csoportban a nap folyamán  - a kialakult csoportok egy asztalhoz ülnek le | - csoportot alakít  - irányít  - koordinál | frontális munka | kinyomtatott és szétdarabolt képek:  **1. sz. melléklet** – csillag a csoportok kialakításához | A pedagógus bármilyen más csoportalakítási technikát alkalmazhat. |
| 10 p | **2/a: Igeszakasz megfejtése** a nap kezdetén („Az értelmesek fényleni fognak, mint a fénylő égbolt, és akik sokakat igazságra vezettek, mint a csillagok, mindörökké.”)  **2. sz. melléklet**  **Célja:** megismerkedés az igeszakasszal | - az igeszakasz betűiből összerakják az adott szót vagy szavakat  - felragasztják egy szócsíkra  - az elkészült szócsíkokból összeállítják a napi igét | - előkészíti a csoportok számára a betűkre darabolt igeszakaszt  - minden csoportnak kiosztja a borítékokat  - szervez, irányít, koordinálja a teljes ige összerakását | kooperatív csoportmunka | - ragasztó  - szócsíkok és borítékok a csoportok számának megfelelően  - kinyomtatott és betűkre darabolt ige szavai  **2. sz. melléklet -** Az igeszakasz betűi a feladatmegoldáshoz | Ha egy csoport egyszerre több szót is kap az összerakáshoz, minden szó különböző színű betűkkel van szedve |
| 5 p | **2/b: Rövid, irányított beszélgetés a megfejtett igeszakaszról**  Célja: ráhangolódás a témanapra, az igeszakasz értelmezése | - véleményt alkotnak a megfejtett igeszakaszról  - meghallgatják egymás gondolatait, közben formálódik saját véleményük | - irányítja a beszélgetést | frontális munka |  |  |
| 10 p | **Zenehallgatás és énektanulás** | - Youtube videó megtekintése, az *Ó, ha Magyarországba jöttél volna világra* című dal meghallgatása  https://www.youtube.com/watch?v=wk1fwFpURyY  - éneklés a Ghymes együttes kíséretével | - az interaktív tábla/projektor indítása, a dal kottájának és szövegének kiosztása  - a gyerekek motiválása az éneklésre | frontális munka | **3. sz melléklet** | *Áldd, lelkem, Istened* című énekfüzet *20. ének*  *Ó, ha Magyarországba jöttél volna világra Ghymes együttes* Kiadja: Kölcsey Ferenc Református Gyakorló Ált. Isk. Szerkesztette: Vad Péter ének-zene tanár |
| Az **I. szakasz** után következhet egy rövid szünet, de a tanító dönti el, hogyan tagolja a napot. Minden szakasz után tart egy kis pihenőt, vagy a gyerekek fáradsága dönti el egy-egy pihenő beiktatását. | | | | | | |
| ö:  60 p | **II. szakasz – szépirodalmi szöveg feldolgozása** | - a már kialakított csoportok dolgoznak tovább | - előkészíti az irodalmi szöveg feldolgozására a tanulóit |  |  | **13. sz. melléklet:** PPT az irodalmi szöveg feldolgozásához |
| 7 p | **I. Ráhangolódás**  Kulcsszavak értelmezésének keresése Értelmező kéziszótárban, interneten  **Célja:** a tartalmi befogadás hangulati előkészítése a szöveg kulcsszavainak értelmezésével | - minden csoport egy szót húz a szókészletből, megkeresi az Értelmező kéziszótárban, leírja a jelentését.  - ha jól dolgozott, megkeresi a szóhoz tartozó magyarázatot, amelyek nagyalakban a terem különböző pontján, a falon találhatók, és a csoport szóvivője odaáll.  - Az osztály a szóvivő magyarázatából ismeri meg az összes szó jelentését.  - feltételezések meghallgatás a kulcsszavak jelentése alapján | - a tanterem különböző pontján elhelyezi a jelentés leírását  - szervez, irányít  - a feltételezések meghallgatásának irányítása | kooperatív csoportmunka  frontális munka | Értelmező kéziszótár vagy más szótár, estleg az internet  Kinyomtatott jelentésleírások  **4. sz.mellékelt -** Kulcsszavak, a kulcsszavak jelentése, kinagyított feladatlapok megoldáshoz |  |
| 5 p  3 p  10 p  25 p | **II. Jelentésteremtés**  Nagyváradi János: Csendes éj című történetének feldolgozása irodalmi körökkel  **Célja:** a szövegtartalmi, érzelmimegismerése, az affektív és morális viszonyulások fejlesztése | - a történet meghallgatása  - spontán reakciók, megnyilvánulások, reflexiók  - irodalmi körök  1. csoport – helyszínelők  2. csoport – időutazók  3. csoport – nyomozók  4. csoport – jegyzők  5. csoport – nyelvészek  6. csoport – ellenőrök  7. csoport – kérdésfeltevő  8. csoport – színészek  - a csoportok beszámolnak az elvégzett feladatokról  - az osztály minden tagja nyomon követi a beszámolót | - a szöveg bemutatása  - irányít  - az irodalmi körös csoportok kialakítása, felelősök kijelölése, vagy kiválasztása minden csoportban: - szóvivő  - írnok  - csendfelelős  - időfelelős  - irányítja az irodalmi körök beszámolóját | frontális munka  kooperatív csoportmunka  frontális munka | **5. sz. melléklet:** Nagyváradi János: Csendes éj című szöveg  https://www.antikvarium.hu/konyv/fabian-imre-lengyel-balazs-az-aranyag-mesei-271445  **6. sz. melléklet:** Feladatlapok az irodalmi körökhöz  **13. sz. melléklet:** PPT az irodalmi szöveg feldolgozásához | Minden gyerek kapja kézhez a szöveget a tanító bemutatása után  a szóvivők beszámolója közben alakul a PPT-n a táblakép |
| 10 p | **III. Reflektálás –** Kerettörténettel  **Célja:** a tanulók saját nyelvükön fogalmazzák meg a szövegfeldolgozás során szerzett új gondolatokat | - az olvasottak alapján kerettörténet készítése | - a kerettörténet sablon kiosztása, a munkamenet megbeszélése  - a folyamat irányítása | páros munka | **7. sz. melléklet:** Kerettörténet sablon a feladatmegoldáshoz | Ha nem ismerik a tanulók a kerettörténet készítésének módját, bemutathat a tanító egy mintát a megoldáshoz |
| 60 p | **III: szakasz:** illusztráció készítése a feldolgozott irodalmi szöveghez különböző technikákkal  **Célja:** a vizualitás megjelenése erősítse a szövegbefogadás érzelmi hatását.  A feldolgozott és megértett szöveg kreatív megjelenése vizuális formában (ezzel fejlődik a tanulók önkifejező képessége, melyet nem korlátoz le semmilyen más, külső vizuális tényező) | - a csoportok kiválasztják az alkalmazni kívánt technikát  - előkészítik a munkához az anyagokat, eszközöket  - kiválasztják a tanító ajánlásai alapján a témát  - a tanító segítségével megbeszélik a részletek elhelyezését  - megvalósítás A3-as rajzlapon  - értékelés | - előkészíti a munkához szükséges eszközöket  - megbeszéli a tanulókkal a választható **témá**kat:  a) A háza kapujában egy szegény kisfiú üldögélt kopott, kinőtt kabátban. A gazdag ember rámordult.  b) Lehajolt hozzá, a szemébe nézett, megsimogatta a fejét.  c) Sokáig vacsoráztak, beszélgettek  d) Körülállták a karácsonyfát, odakint újra hullani kezdett a hó  - kiosztja a rajzlapot  - közös tervezés: előtér, középtér, háttér aránya  - az értékelés szempontjainak megbeszélése | kooperatív csoportmunka | -a választható technikákhoz: porpasztell, filc, színes ceruza, zsírkréta, tempera, vízfesték  - a háttér színezéséhez négyféle technikát választhatnak: ceruzahegyezés, szivacstechnika, pasztell, vízfesték  - A3-as rajzlap minden csoportnak | Értékelési szempontok: együttműködés, rendelkezésre álló tér kitöltése, elhelyezés, forma, arányok |
| 30 p | **IV. szakasz: Forgószínpados vetélkedő 4 helyszínen és 4 csoportban**  **Célja:** a tanulók tudásának összevetése, az önétékelés gyakorlása, a becsületes játék szerepének értékelése | - az eddigi 8 csoportból kettő- kettő együtt dolgozik az utolsó szakaszban: 1-2. csoport: 1. csoport  3-4. csoport: 2. csoport  5-6. csoport: 3. csoport  7-8. csoport: 4. csoport  - a kialakult csoportok végigmennek a tanító által kialakított 4 helyszínen  - önállóan javítják a megoldásukat, és töltik ki az önértékelő feladatlapjukat:  **12. sz. melléklet:** Táblázat az önértékeléshez, a helyszíneken kijavított feladatlapokhoz | - irányítja a tanulók munkáját a helyszínek között  1. helyszín: A szöveghez kapcsolódó szólások kiválasztása, magyarázata  **8. sz. melléklet**  2. helyszín: Helyesírási totó a szöveg szókészletéből  3. helyszín: Hiányos hír kiegészítése a szöveg segítségével: interaktív tábla  **10. sz. melléklet**  https://learningapps.org/display?v=peenb6zsa18  4. helyszín: Szófajok gyűjtése a szövegből  **11. sz. melléklet**  **-** a feladatlapok előkészítése a helyszínekre  - a javítókulcsok elhelyezése | kooperatív csoportmunka | feladatlapok, javítókulcsok  **8. sz. melléklet**  **9. sz. melléklet**  **10. sz. melléklet**  interaktív tábla  **11. sz. melléklet**  **12. sz. melléklet** | a tanulók az önálló javítást, a feladatlapjuk pontozását gyakorolhatják |
| 5 p | **A témanap értékelése**  **Cél:** Értékelő mondatok összeállítása, az önreflexió fejlesztése | - önértékelés: https://learningapps.org/display?v=ppzmdx9i518 | - irányít, lezárja az értékelést és a napot | frontális munka | interaktív tábla | Szabadon választható más értékelési mód is. |